2023
Árið 2023 (MMXXIII í rómverskum tölum) er í gregoríanska tímatalinu almennt ár sem byrjar á sunnudegi.

Atburðir

Janúar
 1. janúar: Króatía tók upp evru og gekk í Schengen-samstarfið.
 1. janúar: Luiz Inácio Lula da Silva tók við embætti forseta Brasilíu.
 8. janúar: Stuðningsmenn fyrrum forseta Brasilíu, Jairs Bolsonaro, réðust á þinghúsið, forsetahöllina og hæstaréttinn í höfuðborginni Brasilíu til að mótmæla embættistöku nýja forsetans Luiz Inácio Lula da Silva.
12.-29. janúar: Heimsmeistaramótið í handknattleik karla 2023 var haldið í Póllandi og Svíþjóð.

Febrúar
 6. febrúar: Tæp 60.000 létust í Tyrklandi og Sýrlandi eftir jarðskjálfta upp á 7,8 í suðaustur-Tyrklandi.
8. febrúar: LeBron James varð stigahæsti leikmaður NBA frá upphafi.

Mars
4. mars:  Diljá Pétursdóttir vann Söngvakeppni Sjónvarpsins og varð fulltrúi Íslands í Eurovision.
17. mars: Alþjóðlegi sakamáladómstóllinn gaf út handtökuskipun á hendur Vladímír Pútín, forseta Rússlands.
23. mars: Ríkislögreglustjóri aflýsti óvissustigi vegna COVID-19 á Íslandi.
31. mars: Dagblaðið Fréttablaðið og sjónvarpsstöðin Hringbraut hættu starfsemi.

Apríl
1. apríl: Aðalvideóleigan, síðasta videóleigan með VHS og DVD á Íslandi, lokaði.
4. apríl: Finnland gekk formlega í Nató.
14. apríl: Íbúar Akureyrar urðu 20.000.
15. apríl: Átök brutust út meðal fylkinga hershöfðingja í Súdan með þeim afleiðingum að hundruðir létust.
20. apríl: Edda (Hús íslenskra fræða) var opnað almenningi.
 24. apríl - Sameinuðu þjóðirnar áætluðu að Indland væri orðið fjölmennasta land heims, en Kína hafði verið álitið fjölmennasta landið að minnsta kosti frá 1950.

Maí
5. maí - Alþjóðaheilbrigðismálastofnunin WHO lýsti því yfir að Covid-19 væri ekki lengur heilsufarsógn. 
6. maí - Karl 3. Bretakonungur var krýndur.
9. maí - 13. maí: Eurovision-keppnin var haldin í Liverpool. Sænska söngkonan Loreen vann í annað sinn.
10. maí: Tveir meðlimir rússneska aðgerðahópsins Pussy Riot hlutu íslenskan ríkisborgararétt.
16. maí - 17. maí: Leiðtogafundur Evrópuráðsins var haldinn í Hörpu.
17. maí: Guillermo Lasso, forseti Ekvador, leysti upp þing landsins og boðar til kosninga vegna stjórnarkreppu og þjóðaruppþots.
19. maí - Flugfélagið Niceair varð gjaldþrota.
28. maí: Recep Tayyip Erdoğan var endurkjörinn forseti Tyrklands.

Júní
5. júní: Um 2.500 félagsmenn í BSRB lögðu niður störf víða um Ísland. Aðgerðirnar höfðu áhrif í um 150 vinnustöðum í 29 sveitarfélögum.
6. júní: Yfir 40.000 flúðu heimili sín í flóðum í Khersonfylki í suður-Úkraínu eftir að Khakhovka-stíflan var sprengd.
11. júní: Manchester City vann Meistaradeild Evrópu í fyrsta sinn.
13. júní: Denver Nuggets vann NBA-titilinn í fyrsta sinn.
13. júní: Yfir 500 voru talin hafa farist á yfirfullum báti flóttafólks suður af Grikklandi.
19. júní: Guðrún Hafsteinsdóttir tók við embætti dómsmálaráðherra af Jón Gunnarssyni.
20. júní: Petteri Orpo tók við embætti forsætisráðherra Finnlands.
20. júní: Svandís Svavarsdóttir matvæl­ráðherra stöðvaði tímabundið veiðar á langreyðum, eða fram til 31. ágúst. 
22. júní: Lík 5 manna fundust á hafsbotni sunnan við Nýfundnaland. Þeir voru í kafbáti sem átti að fara skoðunarferð að skipsflaki Titanic.
24. júní: Wagner-hópurinn, undir forystu Jevgeníj Prígozhín, gerði uppreisn gegn rússneska hernum og réðst inn í borgirnar Rostov við Don og Voronesj og hugðist fara til Moskvu. Prígozhín lét síðar undan og skipaði hópnum að hörfa.
26. júní: Skýrsla fjármálaeftirlits Seðlabankans um sölu ríkisins á Íslandsbanka var birt. Komist var að þeirri niðurstöðu að brot við söluna hefðu verið alvarleg og kerfisbundin.
27. júní: Miklar óeirðir brjótast út í Frakklandi eftir að lögreglan skaut 17 ára pilt í Nanterre, úthverfi Parísar.

Júlí
1. júlí - Bíórekstri var hætt í Háskólabíói.
3. júlí -5. júlí - Ísraelsher réðst inn í flóttamannabúðir í borginni Jenín á Vesturbakkanum til að eiga við meinta hryðjuverkamenn. 12 Palestínumenn létust og 1 ísraelskur hermaður.
4. júlí - Jarðskjálftahrina hófst við Fagradalsfjall.
8. júlí - Enski tónlistarmaðurinn Elton John spilaði sína síðustu tónleika.
9. júlí - Þrír létust í flugslysi á Austurlandi, á hálendinu milli Fljótdals og Öxi.
10. júlí - Eldgos hófst við Litla-Hrút á Reykjanesskaga.
16. júlí - Tvítugur Spánverji, Carlos Alcaraz, vann Wimbledon-mótið þegar hann sigraði Serbann Novak Djokovic.
20. júlí – HM í knattspyrnu kvenna hófst í Ástralíu og Nýja-Sjálandi og stóð til 20. ágúst.
28. júlí: Herinn rændi völdum í Níger.

Ágúst
1. ágúst: Sendiráði Íslands í Moskvu var lokað.
5. ágúst: Virkni í eldgosinu við Litla-Hrút hætti að mælast.
6. ágúst: Efnahagsbandalag Vestur-Afríkuríkja gáfu valdaræningjum í Níger frest frest til að frelsa forseta landsins úr haldi, annars jafngilti það stríðsyfirlýsingu.
9. ágúst: Miklir skógareldar urðu á Maui á Havaí. Yfir 100 létust.
10. ágúst: 4000 voru fluttir af flóðasvæðum í Noregi eftir miklar rigningar, ástandið var verst í Buskerud.
20. ágúst: England og Spánn spiluðu í úrslitum Heimsmeistaramót knattspyrnu kvenna í Sydney, Ástralíu. Spænska kvennalandsliðið í knattspyrnu vann leikinn 1-0 og varð heimsmeistari í fyrsta sinn.
23. ágúst: Jevgeníj Prígozhín leiðtogi Wagner-hópsins og fyrrum samstarfmaður Vladimírs Pútíns lést í flugslysi í Rússlandi ásamt níu öðrum.
25. ágúst-10. september: Heimsmeistarkeppni karla í körfubolta var haldin í Indónesíu, Japan og Filippseyjum.
30. ágúst: Herinn í Gabon viðurkenndi ekki úrslit kosninga og steypti forsetanum Ali Bongo af stóli.

September
1. september: Hvalveiðar hófust að nýju á Íslandi með hertum skilyrðum.
4. september: Tvær konur hlekkjuðu sig við möstur hvalveiðiskipa í Reykjavíkurhöfn í mótmælaskyni við veiðarnar.
8. september: Um 3.000 létust í jarðskjálfta sem varð í Atlasfjöllum í Marokkó, 72 km suðvestur af borginni Marrakesh.
9. september: G20-löndin funduðu á Indlandi.
10. september: Þýskaland vann heimsmeistarakeppnina í körfubolta.
12. september: Yfir 11.000 létust í flóðum í austur-Líbíu við borgina Derna.
21. september: Armenski herinn lýsti yfir uppgjöf í Nagornó-Karabak og aserski herinn náði yfirráðum. Armenskir íbúar héraðsins hófu að flýja.
24. september: Knattspyrnufélagið Víkingur varð Íslandsmeistari í knattspyrnu karla.
28. september - Þrír voru skotnir til bana á 12 tímum kringum Stokkhólm og Uppsala í uppjöri glæpagengja. Alls 12 létust í septembermánuði í árásum því tengdu og 43 höfðu farist á árinu.

Október
 3. október: Kevin McCarthy, forseta fulltrúadeildar Bandaríkjaþings, var vikið úr embætti eftir atkvæðagreiðslu á þinginu. Þetta var í fyrsta sinn sem þingforseta var vikið úr embætti í sögu Bandaríkjanna.
 5. október: Rússneski herinn gerði árás á smábæinn Hroza í Kharkívfylki með þeim afleiðingum að 51 létust. Þar fór fram minningarathöfn úkraínsks hermanns.
 7. október: 
 Hamas-samtökin réðust inn í Ísrael og skutu um 5.000 eldflaugum á landið með þeim afleiðingum að a.m.k. 600 látast og 2000 særast. Ísraelsmenn gera gagnárásir á Gaza og um 300 látast þar og 1800 særast.
 Jarðskjálfti í Norðvestur-Afganistan þar sem a.m.k. 2.400 létust.
 10. október: Bjarni Benediktsson sagði af sér sem fjármálaráðherra vegna vanhæfis við söluna á Íslandsbanka.
 13. október: Ísraelsher sagði íbúum á norður-Gasa, 1,1 milljón manns, að rýma svæðið og halda suður.
 14. október: Ríkistjórn Íslands tilkynnti hrókeringar; Bjarni Benediktsson verður utanríkisráðherra og Þórdís Kolbrún Reykfjörð Gylfadóttir verður fjármálaráðherra.
 16. október: Gylfi Sigurðsson sló markamet í karlalandsliði Íslands í knattspyrnu.
 15. október: Daniel Noboa var kjörinn forseti Ekvador.
 15. október: Þingkosningar fóru fram í Póllandi. Stjórnarflokkurinn Lög og réttlæti vann flest sæti en missti þingmeirihluta sinn í hendur stjórnarandstöðuflokka.
 17. október: Flugskeyti hafnaði á spítala á Gasa með þeim afleiðingum að hundruðir létust. Palestínumenn og Ísraelsmenn kenndu hvor öðrum um.
 24. október: Um 70 til 100 þúsund komu saman á baráttufundi kvenna og kvára við Arnarhól.
 30. október: 
 Ísraelsher réðst inn í Gasa-borg.
 Lionel Messi vann gullknöttinn í 8. skipti.

Nóvember
 2. nóvember - Bítlarnir gefa út sitt síðasta lag, Now and then, með hjálp gervigreindar.

Desember

Dáin
 1. janúar – Lise Nørgaard, dönsk blaðakona og rithöfundur (f. 1917).
 6. janúar – Gianluca Vialli, ítalskur knattspyrnumaður og knattspyrnustjóri (f. 1964).
 10. janúar – Konstantín 2. Grikkjakonungur (f. 1940).
 16. janúar – Gina Lollobrigida, ítölsk leikkona, ljósmyndari og stjórnmálakona (f. 1927).
 18. janúar – David Crosby, bandarískur tónlistarmaður (f. 1941).
 5. febrúar – Pervez Musharraf, fyrrum forseti Pakistans (f. 1943).
 8. febrúar - Burt Bacharach, bandarískur lagasmiður og tónlistarmaður (f. 1928).
 3. mars - Kenzaburo Oe, japanskur nóbelsverðlaunarithöfundur (f. 1935).
 5. mars - Jóhannes Nordal, hagfræðingur og seðlabankastjóri (f. 1924).
 5. apríl - Sigurlaug Bjarnadóttir frá Vigur fv. alþingismaður og menntaskólakennari (f. 1926).
 13. apríl - Árni Tryggvason, leikari (f. 1924).
 25. apríl - Harry Belafonte, bandarískur söngvari (f. 1927).
 27. apríl -  Ólafur G. Einarsson,  alþingismaður og menntamálaráðherra. (f. 1932)
 9. maí - Anna Kolbrún Árnadóttir, íslensk þingkona (f. 1970).
 14. maí - Garðar Cortes, íslenskur óperusöngvari (f. 1940).
 24. maí - Tina Turner, bandarísk-svissnesk söngkona (f. 1939).
 6. júní - Árni Johnsen, alþingismaður (f. 1944).
 10. júní - Theodore Kaczynski, bandarískur fjöldamorðingi (f. 1942).
 12. júní - Silvio Berlusconi, ítalskur stjórnmálamaður og forsætisráðherra (f. 1936).
 13. júní - Cormac McCarthy, bandarískur rithöfundur (f. 1933)
 16. júní - Daniel Ellsberg, bandarískur uppljóstrari um Víetnamstríðið (f. 1931)
 6. júlí - Arnaldo Forlani, ítalskur stjórnmálamaður og fyrrum forsætisráðherra Ítalíu (f. 1925).
 9. júlí - Luis Suárez Miramontes, spænskur knattspyrnumaður og sigurvegari gullknattarins 1960 (f. 1935).
 11. júlí - Milan Kundera, tékkneskur rithöfundur. (f. 1929)
 21. júlí - Tony Bennett, bandarískur söngvari (f. 1926)
 26. júlí - Sinéad O'Connor (Shuhada Sadaqat), írsk söngkona  (f. 1966) 
 23. ágúst - Jevgeníj Prígozhín, rússneskur leiðtogi málaliðahersins Wagner og samstarfsmaður Vladímírs Pútíns (f. 1961).
 2. september - Sigurður Líndal, lagaprófessor. (f. 1931)
 4. september - Guðbergur Bergsson, rithöfundur (f. 1932)
14. september - Bjarni Felixson, knattspyrnumaður og íþróttafréttamaður (f. 1936).
22. september - Giorgio Napolitano, ítalskur stjórnmálamaður, forseti Ítaliu (f. 1925).
25. september:
David McCallum, skoskur leikari (f. 1933). 
Matteo Messina Denaro, ítalskur mafíuforingi (f. 1962).
27. september - Michael Gambon, írsk-breskur leikari (f. 1940).
28. september - Dianne Feinstein, bandarísk stjórnmálakona (f. 1933).
13. október - Louise Glück, bandarískt ljóðskáld (f. 1943).
16. október - Martti Ahtisaari, finnskur stjórnmálamaður (f. 1937).
21. október - Bobby Charlton, enskur knattspyrnumaður og þjálfari (f. 1937).
27. október - Li Keqiang, kínverskur stjórnmálamaður (f. 1955).
28. október - Matthew Perry, bandarískur leikari (f. 1969).

Nóbelsverðlaunin
Friðarverðlaun Nóbels: Narges Mohammadi
 Bókmenntir: Jon Fosse
 Efnafræði:  Moungi G. Bawendi, Louis E. Brus og Alexei I. Ekimov
 Eðlisfræði:  Pierre Agostini, Ferenc Krausz og Anne L'Huillier
 Hagfræði: Claudia Goldin
 Lífeðlis- og læknisfræði: Drew Weissman og Katalin Karikó

Tilvísanir

2023
2021-2030